laion/Wikipedia-Exotic huggingface dataset:
ალფოუთი (გორანბოი)

ალფოუთი (აზერ. Alpout) — სოფელი აზერბაიჯანში, გორანბოის რაიონში. მოსახლეობის რაოდენობა — 1 070 კაცი. ალფოუთი GEOnet სახელების სერვერზე
აგენტი კარტერი (ტელესერიალი)

აგენტი კარტერი (ინგლ. Agent Carter ან Marvel's Agent Carter) — ამერიკული ტელესერიალი, შექმნილი კრისტოფერ მარკუსის და სტივენ მაკფილის მიერ ABC-სთვის, 2011 წლის ფილმის „კაპიტანი ამერიკა: პირველი შურისმაძიებელი“ და 2013 წლის ფილმის ამავე სახელწოდების მოკლემეტრაჟიანი ფილმის მიხედვით. მისი მოქმედება მიმდინარეობს მარველის კინოსამყაროში. სერიალის მთავარი პერსონაჟია პეგი კარტერი, ისევე, როგორც „კაპიტან ამერიკაში“ და მოკლემეტრაჟიან ფილმში — ჰეილი ეტუელის შესრულებით. იგი განასახიერებს საიდუმლო აგენტს. სერიალის წარმოება დაიწყო 2013 წლის სექტემბერში. საპილოტო ეპიზოდის შემდეგ ABC-მ სრული სერიალი შეუკვეთა, რომელშიც წარდგენილია სხვადასხვა პერსონაჟის წარმოშობის ისტორიებიც. ჩნდებიან პერსონაჟები მარველის სხვა ფილმებიდანაც. სერიალის პირველი სეზონი შედგება 8 ეპიზოდისგან. იგი ეთერში 2015 წლის 6 იანვრიდან 24 თებერვლამდე გადიოდა. მეორე სეზონში 10 ეპიზოდი შედიოდა. სეზონი 2016 წლის 19 იანვრიდან 1 მარტამდე გადიოდა. ორივე სეზონი ნაჩვენები იყო „S.H.I.E.L.D.-ის აგენტების“ შუასეზონური პაუზების დროს. მიუხედავად კრიტიკოსების დადებითი შეფასებისა, სერიალის მაყურებლების რაოდენობამ იკლო და 2016 წლის 12 მაისს ABC-მ იგი შეწყვიტა. ოფიციალური საიტი ოფიციალური საიტი „აგენტი კარტერი“ — კინოფილმების ინტერნეტ-მონაცემთა ბაზა (ინგლისური)
ესტაშ დე გრენიე

ესტაშ დე გრენიე (ფრანგ. Eustache Granier) (დ. 1071 — გ. 15 ივნისი, 1123) — სიდონის ლორდი, იერუსალიმის რეგენტი და იერუსალიმის კონსტემბლი. იგი წარმოშობით იყო ბეურაენ-შატო-დან, (ჩრდ. საფრანგეთი, მაშინდელი ფლანდრიის საგრაფო). პირველი ჯვაროსნული ლაშქრობის დროს ესტაში იმყოფებოდა ჟოფრუა ბულონელის ამალაში. ამ ლაშქრობაში დიდი მონაწილეობა არ მიუღია, სამაგიეროდ ჯვაროსნებს დაეხმარა რამლის ბრძოლისა (1105) და ტრიპოლის ალყის დროს (1109). ბალდუინ I-ს დავალებით იგი მონაწილეობდა ელჩობაში, უილიამ იორდანისა და ბერტრან ტულუზელს შორის არსებული დაპირისპირების დროს, რომლებიც იბრძოდნენ ტრიპოლის ტახტისთვის. 1111 წლის 19 დეკემბერს, მას გადასცეს ქალაქი სიდონი, რომელიც ბალდუინ I-მა დაიპყრო სიგურდ I ჯვაროსანის დახმარებით. მანამდე, ესტაშს გადაეცა კესარია, რომელიც დაპყრობილი იქნა 1101 წელს. იგი დაქორწინდა ემაზე, პატრიარქ არნულფ დე როლის ძმისშვილზე და მიიღო იერიქონი და მისი გადასახადები, რომლებიც ფორმალურად ეკლესიის საკუთრება იყო. მონაწილეობა მიიღო შაიზარისა და ტვიროსის ალყებში. 1120 წელს იყო ნაბლუსის საბჭოს წევრი. ბალდუინ II-ის დავალებით საბჭომ შექმნა სამეფოს პირველი კანონები. ბალდუინის დატყვევების შემდეგ, 1123 წელს გახდა იერუსალიმის სამეფოს კონსტემბლი და რეგენტი. ესტაშმა იბნის ბრძოლაში დაამარცხა სამეფოში შემოჭრილი ფატიმიანები 1123 წლის 29 მაისს. ამავე წლის 15 ივნისს იგი გარდაიცვალა. ახალი კონსტემბლი და რეგენტი გახდა უილიამ I ბურესელი. დაკრძალულია იერუსალიმში, წმინდა მარიამ ლათინის ტაძარში. ემასთან მას ჰყავდა ორი ვაჟი: ჟერარდი და ვოლტერი. ესტაშის ქვრივი დაქორწინდა ჰუგო II-ზე. Fulcher of Chartres, A History of the Expedition to Jerusalem, 1095-1127, trans. Frances Rita Ryan. University of Tennessee Press, 1969 William of Tyre, A History of Deeds Done Beyond the Sea, trans. E.A. Babcock and A.C. Krey. Columbia University Press, 1943 Steven Runciman, A History of the Crusades, vol. II: The Kingdom of Jerusalem. Cambridge University Press, 1952 Alan V. Murray, The Crusader Kingdom of Jerusalem: A Dynastic History 1099-1125. Prosopographia et Genealogica, 2000.
ასტერიქსი და ნორმანები

„ასტერიქსი და ნორმანები“ (ფრანგ. „Astérix et les Normands“) — რიგით მეცხრე წიგნი ასტერიქსის შესახებ კომიქსების სერიაში. მასში მოთხრობილი ისტორიების ავტორი რენე გოსინია, ხოლო მხატვარი - ალბერ უდერზო. კომიქსი იბეჭდებოდა ჟურნალში Pilote (1966, გამოშვებები 340-361), ხოლო ალბომის სახით გამოიცა 1966 წელს, გამომცემლობის Dargaud მიერ. სიუჟეტის მიხედვით, გალიაში ჩადიან ნორმანები, რომლებსაც არაფრის ეშინიათ და სურთ, იხილონ, თუ რა არის ნამდვილი შიში კომიქსის ძირითადი სიუჟეტი გადატანილია სრულმეტრაჟიან ანიმაციურ ფილმში „ასტერიქსი და ვიკინგები“. ასტერიქსისადმი მიძღვნილი ოფიციალური საიტი
ორშაბათი დილა (ტელესერიალი)

„ორშაბათი დილა“ — ამერიკული სამედიცინო დრამატული სერიალი, რომელიც TNT-ის ეთერში 2013 წლის 4 თებერვლიდან 8 აპრილამდე გადიოდა. სერიალი დაფუძნებულია ამავე სახელწოდების სანჯაი გუფთას წიგნზე. TNT-იმ 2012 წელს მიიღო უფლება სერიალის გაშვებაზე ამ დროს უკვე 10 ეპიზოდის სცენარი დაწერილი იყო. 2013 წლის 10 მაისს ტელეკომპანია TNT-იმ გადაწყვეტილება მიიღო და სერიალის პირველი სეზონის ბოლო ეპიზოდის შემდეგ გადაღებები შეწყდა. სერიალი ოთხი ექიმის პროფესიულ და პირადულ ცხოვრებას აღწერს, რომლებიც ჩელსის ცენტრალურ საავადმყოფოში პორტლენდში მუშაობენ. სერიალის სათაური ყოველკვირეულ რეცენზირებულ კონფერენციას ეხება, რომელიც ორშაბათ დილით იმართება, სადაც ქირურგები საუბრობენ თავიანთ გამოცდილებაზე, შეცდომებზე და სამედიცინო მიღწევებზე. ალფრედ მოლინა - ექიმი ჰარდინ ჰუიტენი ზოგადი ქირურგიის უფროსი ვინგ რაიმსი - ექიმი ჯორჯ ვილიანუევა (მეტსახელად "შავი კატა"), ტრამვატოლოგიის უფროსი ბილ ირვინი - ექიმი ბაკ ტიერნი გადანერგვის განყოფილების უფროსი ჯეიმი ბამბერი - ექიმი ტილერი უილსონი, ნეიროქირურგი ჯენიფერ ფინიგანი - ექიმი თინა რიდიგვეი, ნეიროქირურგი კინგ სიმი ექიმი სანგ პარკი, ნეიროქირურგი სარაი რაუა - ექიმი სიდნეის ნაურფი, ნეიროქირურგი ემილი სვალოვი - ექიმი მიშელ რობიდაქსი, ნეიროქირურგი ჯეისონ გრეი სტენფორდი - სკოტ ჰენდერსონი, საავადმყოფოს ადვოკატი ენტონი ჰილდი - მიჩ ტომპკინსი ადვოკატი ჯონათან სილვერმენი - ექიმი ჯონ ლიბერმანი, ინტერნი ვალერი მიჰაფი - ფრანც ჰოროვიცი, რისკების მმართველი Metacritic საიტმა 22 გამოკითხული კრიტიკოსიდან სერიალს 55% რეიტინგი მიანიჭა. 2014 წელს Warner სტუდიამ უარი განაცხადა სერიალის რეალიზაციაზე ამერიკის შეერთებული შტატებში, ამავე წლის ნოემბერში Studiocanal მოიპოვა უფლება და დაამზადა DVD- ფორმატის სახლის ვიდეოები, რომელიც გაყიდვაში 2014 წლის 20 ნოემბერს გამოვიდა გერმანიაში, „ორშაბათი დილა“ — კინოფილმების ინტერნეტ-მონაცემთა ბაზა (ინგლისური) „ორშაბათი დილა“ საიტზე TV.com ოფიციალური საიტი
კრისტალ პალასი (საფეხბურთო კლუბი)

საფეხბურთო კლუბი „კრისტალ პალასი“ (ინგლ. Crystal Palace Football Club) — ინგლისური საფეხბურთო კლუბი. დაარსდა სამხრეთ ნორვუდში, ლონდონი. ასპარეზობს ინგლისის პრემიერლიგაში. „კრისტალ პალასი“ იყო ერთ-ერთი პრემიერლიგის დამაარსებელ კლუბებს შორის. კლუბი დაარსდა 1905 წელს, ცნობილ კრისტალის სასახლეში, ასოციაციის თასის ფინალის სტადიონის (ასოციაციის თასის ფინალი ამ სტადიონზე იმართებოდა 1895-1914 წლებში) მფლობელების მიერ, რომელიც მდებარეობდა ისტორიული სასახლის ფარგლებში. ამ სტადიონზე კლუბი 1915 წლამდე მართავდა საშინაო მატჩებს, შემდეგ პირველი მსოფლიო ომის გამო საშინაო არენის შეცვლა მოუწია. 1924 წლიდან „კრისტალ პალასის“ საშინაო არენა სელჰერსთ პარკია. „კრისტალ პალასი“ ასოციაციის თასის ფინალისტი იყო ორჯერ, 1990 და 2016 წლებში, ორივე შემთხვევაში „მანჩესტერ იუნაიტედთან“ დამარცხდა. კლუბის საუკეთესო სეზონი იყო 1990-91 წლების, როდესაც „პალასმა“ ინგლისის უმაღლეს ლიგაში დაიკავა მე-3 ადგილი, „არსენალისა“ და „ლივერპულის“ შემდეგ. კლუბმა ვერ შეძლო ევროტურნირებზე გამოსვლა, ეიზელის სტადიონის კატასტროფის შედეგად უეფა-ს მიერ ინგლისურ კლუბებზე დაწესებული შეზღუდვების გამო. 1991 წელს „კრისტალ პალასმა“ მოიპოვა სრული შემადგენლობის თასი, უემბლიზე, ფინალში დაამარცხა „ევერტონი“. „პალასი“ 2-ჯერ გახდა ინგლისის დონით მეორე ჩემპიონატის გამარჯვებული და გახდა კლუბი, რომელმაც ყველაზე მეტი გამარჯვება მოიპოვა უმაღლეს ლიგაში აღსაზევებელ პლეი-ოფებში, 4-ჯერ გაიმარჯვა ფინალში. 1973 წელს, კლუბმა შეიცვალა ზედმეტსახელი და „მეშუშეების“ მაგივრად ეწოდა „არწივები“. ასევე კლუბის სიმბოლო გახდა წითელი და ლურჯი ვერტიკალური ზოლები. მანამდე „პალასი“ თამაშობდა კლარეტი და ლურჯი ფერებით. „კრისტალ პალასს“ აქვს მტრობა „ბრაიტ ენდ ჰოუვ ალბიონთან“, მათ დაპირისპირებას მ23 დერბი ეწოდება. ასევე თანამოქალაქე სამხრეთ ლონდონის კლუბებთან, „მილუოლთან“ და „ჩარლტონ ატლეტიკთან“. შენიშვნა: დროშა აღნიშნავს ეროვნულ ნაკრებს რომელიც განსაზღვრულია ფიფა-ს წესებით. მოთამაშეები შესაძლოა რამდენიმე ფიფა-ს არაწევრ ქვეყანას/ტერიტორიას მიეკუთვნებოდნენ. ოფიციალური საიტი კრისტალ პალასი Twitter-ზე კლუბის პროფილი Soccerway-ზე კლუბის პროფილი Transfermarket-ზე
ყარაბაღული ცხვარი

ყარაბაღული ცხვარი (აზერ. Qarabağ qoyunu, სომხ. Ղարաբաղյան ոչխարի ցեղ) — აზერბაიჯანში ერთ-ერთი ყველაზე პოპულარული, უძველესი და გავრცელებული ცხვრის ჯიში. გავრცელებულია მთიანი ყარაბაღის, ქალბაჯარის, საქართველოს, მილის ვაკის და მუღანის ვაკის ტერიტორიაზე. არსებობს მოსაზრება, რომ ყარაბაღული ცხვრის ჯიში, შინაური ცხვრისა და ცენტრალური აზიის კუდიანი ცხვრის შეჯვარებით გამრავლდა. ამ ჯიშის ცხვარი, ცხიმიანი კუდით, ტკბილი ხორცით და შედარებით რბილი მატყლით გამოირჩევა. ხშირად ყარაბაღული ცხვარი ნამატს წელიწადში ორჯერ იძლევა. გამოირჩევა გამძლეობით. ერკემლის წონა 60-65 კგ შეადგენს, ხოლო ნერბის 45-50 კგ. აზერბაიჯანის ეროვნული ენციკლოპედია, ბაქო, 2007, გვ:596.
აშაღი-აღჯაქენდი

აშაღი-აჯაქენდი (აზერ. Aşağı Ağcakənd; სომხ. Շահումյան) — სოფელი აზერბაიჯანში, გორანბოის რაიონში. მოსახლეობის რაოდენობა — 207 კაცი. აშაღი-აღჯაქენდი GEOnet სახელების სერვერზე
აზადი (მრავალმნიშვნელოვანი)

აზადი შეიძლება აღნიშნავდეს: აზადი — ირანის ეროვნული სტადიონი აზადი — სოფელი აზერბაიჯანში, გორანბოის რაიონში
Pseudophoxinus atropatenus

Pseudophoxinus atropatenus — თევზის სახეობა, რომელიც პირველად 1937 წელს გავრილა დერჟავინმა აღწერა. Pseudophoxinus atropatenus Pseudophoxinus გვარში და კობრისებრთა ოჯახში შედის. ↑ Bogutskaya, N.G., F. Kucuk and M.A. Atalay (2007) A description of three new species of the genus Pseudophoxinus from Turkey (Teleostei: Cyprinidae: Leuciscinae)., Zoosystematica Rossica 15(2):335-341. ↑ 2.0 2.1 Species 2000 & ITIS Catalogue of Life: 2011 Annual Checklist. Bisby F.A., Roskov Y.R., Orrell T.M., Nicolson D., Paglinawan L.E., Bailly N., Kirk P.M., Bourgoin T., Baillargeon G., Ouvrard D. (red.) ↑ FishBase. Froese R. & Pauly D. (eds), 2011-06-14
ტელესტო (თანამგზავრი)

ტელესტო (ბერძ. Τελεστώ) — სატურნის ერთ-ერთი მთვარე. აღმოაჩინეს 1980 წელს, დედამიწაზე განთავსებული ობსერვატორიებიდან წარმართული დაკვირვებების შედეგად და მონიშნეს როგორც S/1980 S 13. 1983 წელს, ოფიციალურად ეწოდა ბერძნული მითოლოგიის ოკეანიდის — ტელესტოს სახელი. ასევე უწოდებენ სატურნი XIII (13) ან თეტისი B-ს. ტელესტო ორბიტას იზიარებს სატურნის კიდევ ერთ მთვარე — თეტისთან, განთავსებულია თეტისის ლაგრანჟის წერტილში. მათი მსგავსი ურთიერთობა პირველად 1981 წელს შენიშნეს. სატურნის კიდევ ერთი მთვარე კალიფსო, თეტისის სხვა ლაგრანჟის წერტილში მდებარეობს, თეტისიდან 60 გრადუსით სხვა მიმართულებით. 2005 წელს, ტელესტოს გადაუფრინა NASA-ს კოსმოსურმა ხომალდმა „კასინიმ“. როგორც მის მიერ გადაღებულ ფოტოებზე ჩანს, ამ მთვარის ზედაპირი საოცრად გლუვია და ნაკლებად შეიმჩნევა დარტყმითი კრატერები. Hamilton, Calvin J.. Saturn's Trojan Moon Telesto. SolarViews.com. SolarViews. ციტირების თარიღი: 2011-12-23. Marsden, Brian G. (April 10, 1980). „Satellites of Saturn“ (discovery). IAU Circular. 3466. ციტირების თარიღი: 2011-12-23. Marsden, Brian G. (June 6, 1980). „Satellites of Saturn“. IAU Circular. 3484. ციტირების თარიღი: 2011-12-23. Marsden, Brian G. (April 16, 1981). „Satellites of Saturn“. IAU Circular. 3593. ციტირების თარიღი: 2011-12-23. Marsden, Brian G. (May 18, 1981). „Satellites of Saturn“. IAU Circular. 3605. ციტირების თარიღი: 2011-12-23. Marsden, Brian G. (September 30, 1983). „Satellites of Jupiter and Saturn“. IAU Circular. 3872. ციტირების თარიღი: 2011-12-23. Seidelmann, P. K.; Harrington, R. S.; Pascu, D.; Baum, W. A.; Currie, D. G.; Westphal, J. A.; Danielson, G. E. (1981). „Saturn satellite observations and orbits from the 1980 ring plane crossing“. Icarus. 47 (2): 282. Bibcode:1981Icar...47..282S. doi:10.1016/0019-1035(81)90172-X. Thomas, P. C. (July 2010). „Sizes, shapes, and derived properties of the saturnian satellites after the Cassini nominal mission“ (PDF). Icarus. 208 (1): 395–401. Bibcode:2010Icar..208..395T. doi:10.1016/j.icarus.2010.01.025.CS1-ის მხარდაჭერა: ref=harv (link) ვიკისაწყობში არის გვერდი თემაზე: Telesto Telesto Profile დაარქივებული 2010-05-31 საიტზე Wayback Machine. by NASA's Solar System Exploration The Planetary Society: Telesto დაარქივებული 2006-05-19 საიტზე Wayback Machine.
Ancrene Wisse and Hali Meiðhad

Ancrene Wisse and Hali Meiðhad — ჯ.რ.რ. ტოლკინის 1929 წლის ესე, რომელიც ეხება XIII საუკუნის ანკრენ ვისეს The Anchoresses' Rule-ს და ჰალი მეიდადის ნაშრომს უბიწოების შესახებ „წმინდა ქალწულობა“. ამ ესეს ხოლმე უწოდებენ საუკეთესო, მაგრამ ტოლკინის აკადემიური ნაშრომებიდან ნაკლებად ცნობილს. ↑ Tolkien, J. R. R., "Ancrene Wisse and Hali Meiðhad." Essays and Studies by Members of the English Association 14 (1929), 104-26. ↑ The Road to Middle-earth, Tom Shippey
სერ ორფეო

„სერ ორფეო“ (ინგლ. Sir Orfeo) — უცნობი ავტორის შუასაკუნოვანი ინგლისური პროზაული ლექსი, რომელშიც მოთხრობილია, თუ როგორ გადაარჩინა მეფე ორფეუსმა თავისი ცოლი ჯადოსანი მეფისგან. „სერ ორფეო“ 1944 წელს გამოიცა ბუკლეტის სახითაც. მასში წარმოდგენილია ლექსის რედაქტირება, შესრულებული ჯ.რ.რ. ტოლკინის მიერ. ახლავს ანოტაცია. ტოლკინისეული ვერსია მოგვიანებით აგრეთვე გამოვიდა წიგნში „სერ გავეინი და მწვანე რაინდი, პერლი და სერ ორფეო“. ნაწარმოების ტრანსკრიფცია ედვარდ ჰანტის რედაქცია ენ ლასკაიას და ივ სოლსბერის რედაქცია თარგმანი თანამედროვე ინგლისურ ენაზე ↑ Laura A. Hibbard, Medieval Romance in England p196 New York Burt Franklin,1963
აოტრუს და იტრუნის ბალადა

„აოტრუს და იტრუნის ბალადა“ (ინგლ. The Lay of Aotrou and Itroun) — 508 სტრიქონისგან შემდგარი პოემა, დაწერილი ჯ. რ. რ. ტოლკინის მიერ 1930 წელს, გამოქვეყნებული Welsh Review-ში 1945 წლის დეკემბერში. პოემა შესრულებულია ბრეტონული ბალადის, XII საუკუნის ინგლისური ჟანრის სტილში და აღწერს გმირული ფასეულობების და ქრისტიანობის კონფლიქტს და მათ დამოკიდებულებას ქორწინების მიმართ. პოემაში აოტრუ და იტრუნი (ბატონი და მისი მეუღლე) დიდგვაროვანი წარმოშობის წყვილია. შვილები არ ჰყავთ, ამიტომ აოტრუ დახმარებას ალქაჯს სთხოვს. მას შემდეგ, რაც შვილები შეეძინებათ, ალქაჯი ჩნდება და უცხადებს, რომ სინამდვილეში კორიგანია (კელტურ მითოლოგიაში ჯუჯის მსგავსი არსება). შვილების გაჩენის სანაცვლოდ იგი ითხოვს აოტრუს სიყვარულს, მაგრამ უკანასკნელი გასწირავს რაინდულ ღირსებას და არ აუსრულებს დანაპირებს. სამი დღის შემდეგ აოტრუ იღუპება, ისევე, როგორც მისი ცოლი. მათ ერთად ასაფლავებენ. შვილები ობლდებიან და სიმარტოვეში იზრდებიან. ბალადა თავდაპირველად დაიბეჭდა The Welsh Review-ში, 1945 წელს. წიგნის ფორმით, ვერლინ ფლიგერის რედაქტირებით, გამოვიდა 2016 წლის 3 ნოემბერს. ↑ ჯეინ ჩენსი, Tolkien's Art (2001) გვ. 122-4
აზადი (გორანბოი)

აზადი (აზერ. Azad) — სოფელი აზერბაიჯანში, გორანბოის რაიონში.
ბაღჩაქიურდი

ბაღჩაქიურდი (აზერ. Bağçakürd) — სოფელი აზერბაიჯანში, გორანბოის რაიონში. მოსახლეობის რაოდენობა — 1 597 კაცი. ბაღჩაქიურდი GEOnet სახელების სერვერზე ↑ http://www.azerpost.az/?options=content&id=188
ბალაქიურდი

ბალაქიურდი (აზერ. Balakürd) — სოფელი აზერბაიჯანში, გორანბოის რაიონში. ბალაქიურდი GEOnet სახელების სერვერზე
ბალიგაია (მრავალმნიშვნელოვანი)

ბალიგაია შეიძლება აღნიშნავდეს: ბალიგაია — სოფელი აზერბაიჯანში, გორანბოის რაიონში ბალიგაია — სოფელი აზერბაიჯანში, გორანბოის რაიონში ბალიგაია — სოფელი აზერბაიჯანში, გუბადლის რაიონში
საბალა

საბალა ან საბალიკი დაბადების სახელი იან კრზეპტოვსკი (დ. 26 იანვარი, 1809 — გ. 8 დეკემბერი, 1894) — პოლონელი მთიელი, მოყვარული მუსიკოსი, ტატრების გიდი, ამბების მთხრობელი და მომღერალი. XIX-საუკუნი მიწურულში ცნობილი პოლონელი არტისტების მეგობარი, მოხსენებულია მრავალ ნაწარმოებში. ისეთი ზედმეტსახელები როგორიცაა საბალა ან საბალიკი გამოიყენებოდა მთიელებში დიდი გვარებში ნათესაური კავშირების გასარჩევად. ეს ტრადიცია დღემდე შემორჩენილია. საბალამ მის ძმებთან ერთად უფრო დიდი გასიენიკას გვარისგან გამოსაყოფად აიღეს გვარი - კრზეპტოვსკი. Pinkwart, Maciej (2004). Zakopane w 3 dni (Polish). Warszawa: Sport i Turystyka - MUZA SA. ISBN 8373195793. OCLC 749259386.  Wójcik, Wiesław A. (2009). Sabała (Polish). Zakopane: Tatrzański Park Narodowy. ISBN 9788361788010. OCLC 739084837.  ↑ Radwańska-Paryska, Zofia; Paryski, Witold H. (2004). Wielka encyklopedia tatrzańska (Polish). Poronin: Wydawn. Górskie. ISBN 8371040091. OCLC 35208429.
სილოვან კაკაბაძე

სილოვან იოაკიმეს ძე კაკაბაძე (დ. 12 აგვისტო [ძვ. სტ. 31 ივლისი], 1895, ხონი — გ. 10 ივნისი, 1993, თბილისი) — ქართველი მოქანდაკე, საქართველოს ხელოვნების დამსახურებული მოღვაწე (1941), საქართველოს დამსახურებული მხატვარი (1967), სტალინური პრემიის ლაურეატი (1941). სკკპ წევრი 1930 წლიდან. სწავლობდა მ. თოიძის სახელობის სამხატვრო სტუდიაში (1921–1924). 1930 წელს დაამთავრა თბილისის სახელმწიფო სამხატვრო აკადემია იაკობ ნიკოლაძის ხელმძღვანელობით. 1932 წლიდან იქვე ეწეოდა პედაგოგიურ მიღვაწეობას (1942 წლიდან — პროფესორი, 1936–1942 წლებში — რექტორი, 1950–1963 წლებში — ქანდაკების კათედრის გამგე). მუშაობდა მონუმენტური და დაზგური ქანდაკების დარგში. განსაკუთრებით აღსანიშნავია მისი სკულპტურული პორტრეტები: „მეტყევე“ (1935), „რ. აღლაძე“ (1944), „ს. ჯანაშია“ (1946), „გ. ტაბიძე“ (1947), „სულხან-საბა ორბელიანი“ (1947), „კ. მარჯანიშვილის პორტრეტი“ (1951), „ნ. კალანდარიშვილი“ (1961–1967), „დ. გამრეკელი“ (1963), „გენერალი ნ. თავართქილაძე“ (1964), „თინათინი“ (1966), „ს. კლდიაშვილი“ (1969), „ციცინოს პორტრეტი“ (1970), „ახალგაზრდა ქართველი დედა“ (1978), „ი. ბერიტაშვილი“ (1979) და სხვა. აქვს შექმნილი ძეგლები: „ი. სტალინის“ (1936, ბრინჯაო, თბილისი, მტკვრის მარჯვენა სანაპირო, აიღეს 1961 წელს), „ა. წულუკიძის“ (1946, ქვა, ხონი), „კ. ლესელიძის“ (1977, ბრინჯაო, ლესელიძე, აფხაზეთი). მისი ნამუშევრები დაცულია შ. მირიანაშვილის სახელობის ხელოვნების მუზეუმში, მოსკოვის აღმოსავლეთის ხალხთა ხელოვნების მუზეუმში, ტრეტიაკოვის სახელმწიფო გალერეაში (მოსკოვი), დ. შევარდნაძის სახელობის ეროვნულ გალერეაში. 1975 წელს ლესელიძეში გაიხსნა კონსტანტინე ლესელიძის ძეგლი, რომლის ავტორი იყო სილოვან კაკაბაძე. აფხაზეთის ომის დროს 1992 წლის სექტემბერში ძეგლი განადგურდა. სილოვან კაკაბაძე დაჯილდოებულია „საპატიო ნიშნის“ ორდენით. ქართული საბჭოთა ენციკლოპედია, ტ. 5, თბ., 1980. — გვ. 323. სილოვან კაკაბაძე — საქართველოს ბიოგრაფიული ლექსიკონი
ზურაბ ალავიძე

ზურაბ ალავიძე (დ. 11 თებერვალი, 1976) — ქართველი პოლიტიკოსი, საქართველოს რეგიონული განვითარებისა და ინფრასტრუქტურის მინისტრი 2016-2018 წლებში. 1993-1998 წლებში სწავლობდა თბილისის სახელმწიფო უნივერსიტეტში, ეკონომიკის ფაკულტეტზე, რის შემდეგაც 2007 წლიდან სწავლა განაგრძო გრენობლის ბიზნეს სკოლაში, სადაც 2010 წელს დაიცვა ეკონომიკურ მეცნიერებათა დოქტორის ხარისხი. ზურაბ ალავიძე — საქართველოს ბიოგრაფიული ლექსიკონი ↑ ალავიძე გადადგა, მისი ადგილი მაია ცქიტიშვილმა დაიკავა. რეზონანსი (30 მარტი, 2018). ციტირების თარიღი: 28 ივნისი, 2018.
ნაზღათ ციხე

ნაზღათ ციხე, მლეთის ციხე — მდებარეობს საქართველოში, მცხეთა-მთიანეთის მხარეში, დუშეთის მუნიციპალიტეტში, ისტორიულ მთიულეთში, ზემო მლეთის შუაგულში. ნაზღათ ციხე ნაგებია ნატეხი ქვით. ძლიერაა დაზიანებული. ციხე გეგმით სწორკუთხაა (20 X17,8 მ), კედლით გაყოფილი იყო ორ ნაწილად – აღმოსავლეთ და დასავლეთ ეზოებად. ციხის ჩრდილო-დასავლეთ და ჩრდილო-აღმოსავლეთ კუთხეებში, აგრეთვე ეზოს გამყოფი კედლისა და ციხის ჩრდილო კედლის გადაკვეთაზე, თითო სწორკუთხა კოშკი იდგა (შემორჩენილია დასავლეთ კედელი, სამხრეთ კედლის დასავლეთ ნაწილი და ჩრდილო-დასავლეთ კოშკი). ჩრდილო-აღმოსავლეთ კოშკის ადგილას საცხოვრებელი სახლი დგას. ციხის აღმოსავლეთ მონაკვეთის გალავნის შემორჩენილ ფრაგმენტებში მხოლოდ ერთი ნიშია, მას სათოფე ხვრელი აქვს. ეზოების გამყოფ კედელში ჩართულ კოშკში გაჭრილი იყო ეზოების დამაკავშირებელი გასასვლელი. დასავლეთ ეზოს სამხრეთით 1მ. სიგანის არქიტრავიანი კარი აქვს. გალავნის დასავლეთ კედელი მაღალია (სიმაღლე 6 მ), მასში 4 მ. სიმაღლეზე გაჭრილია ორი სწორკუთხა საბრძოლო ხვრელი. მათგან ერთი, კოშკთნ ახლოს მდებარე, საზარბაზნეა, ხოლო მეორე – სათოფური. ციხის ჩრდილო-დასავლეთ კუთხის კოშკი (3,8X4,1 მ), სანახევროდ გალავნის გარეთაა გასული, იგი ოთხსართულიანია. ნაგებია ნატეხი ქვით. I სართული ყრუკედლებიანია. შესასვლელი II სართულზეა, სამხრეთიდან. კარის წირთხლებში საურდულე ხვრელებია. სართულის ოთხივე კედელში თითო სათოფურია. ჩრდილო კედელში, მაღლა, გაჭრილია პატარა სარკმელი. III სართულის აღმოსავლეთ, სამხრეთ და ჩრდილოეთ კედლებში თითო სათოფურია, დასავლეთით – ორი. IV სართული დანარჩენებზე მაღალია. სართულის ყოველ კედელში თითო ნისკარტა სალოდე და ორ-ორი სათოფურია მოწყობილი. კოშკის I სართული ფიქლის მოზრდილი ფილებითაა გადახურული, რომელშიც დატანებულია ორი სწორკუთხა ხვრელი ჩასასვლელად. დანარჩენი სართულების გადახურვა ხის ყოფილა. ფასადი შელესილია. კედლები დასრულებულია ფიქლის თხელი ქვების ერთი რიგისგან შედგენილი თაროსებრი ლავგარდნით. კოშკის ოთხივე კუთხეზე დაშენებულია გეგმით კვადრატული თითო დაბალი სვეტი. საქართველოს ისტორიისა და კულტურის ძეგლთა აღწერა, ტ. 2, თბ., 2004 ნაზღათ ციხე დაარქივებული 2017-01-29 საიტზე Wayback Machine.
ბალიგაია (გორანბოი)

ბალიგაია (აზერ. Ballıqaya) — სოფელი აზერბაიჯანში, გორანბოის რაიონში. ბალიგაია GEOnet სახელების სერვერზე
ბაშყიშლახი

ბაშყიშლახი (აზერ. Başqışlaq) — სოფელი აზერბაიჯანში, გორანბოის რაიონში. ბაშყიშლახი GEOnet სახელების სერვერზე
ბაშირლი

ბაშირლი (აზერ. Bəşirli) — სოფელი აზერბაიჯანში, გორანბოის რაიონში.
ბორსუნლუ (მრავალმნიშვნელოვანი)

ბორსუნლუ' შეიძლება აღნიშნავდეს: ბორსუნლუ — სოფელი აზერბაიჯანში, გორანბოის რაიონში ბორსუნლუ — სოფელი აზერბაიჯანში, ტერტერის რაიონში
ბორსუნლუ (გორანბოი)

ბორსუნლუ (აზერ. Borsunlu) — სოფელი აზერბაიჯანში, გორანბოის რაიონში. მოსახლეობის რაოდენობა — 3 348 კაცი. ბორსუნლუ GEOnet სახელების სერვერზე
ბიორიუ

ბიორიუ (აზერ. Börü) (1992 წლამდე ცნობილი იყო როგორც ერმანი ბორისი, ჰაი პარიზი ან არმიანსკიე ბორისი აზერ. Erməni Borisi, Hay Paris or Armyanskiye Borisi) — სოფელი აზერბაიჯანში, გორანბოის რაიონში. მოსახლეობის რაოდენობა — 74 კაცი. ბიორიუ GEOnet სახელების სერვერზე ↑ დაარქივებული ასლი. დაარქივებულია ორიგინალიდან — 2014-05-03. ციტირების თარიღი: 2017-04-28.
დემეტრე თავდადებულის ფელსი

დემეტრე თავდადებულის ფელსი — საქართველოს მეფე დემეტრე II-ის (1271–1289) სახელით მოჭრილი სპილენძის მონეტა (ფელსი). შუბლზე ორნამენტული ჩარჩოს ცენტრში მოთავსებულია დაქარაგმებული ასომთავრული წარწერა „დემეტრე“, ჩარჩოს გარეთ — „მეფეთა მეფე“, ზურგზე, ცენტრში მოთავსებული ორნამენტული ნიშნის ირგვლივ, წარწერაა „გურწამს მამაჲ ძეჲ და სული წმიდაჲ“. ინახება საქართველოს ეროვნული მუზეუმის ს. ჯანაშიას სახელობის საქართველოს მუზეუმში. კაპანაძე დ., ქართული ნუმიზმატიკა, თბ., 1969 ჯალაღანია ი., ქართული საბჭოთა ენციკლოპედია, ტ. 3, თბ., 1978. — გვ. 459. ჯალაღანია ი., ენციკლოპედია „საქართველო“, ტ. 2, თბ., 2012.
რბილი საათები

რბილი საათები — ესპანელი მხატვრის, სალვადორ დალის ცნობილი ნამუშევარი, რომელიც შექმნილია 1931 წელს. ინახება მომა მუზეუმში, ნიუ-იორკი, აშშ. სიურრეალისტურ ნამუშევრებში სავარაუდოდ ყველაზე ცნობილი ნაწარმოების, „რბილი საათების“ თემა დროა. ამ მუდმივწარმავალი, მარადიული ცნების აღსანიშნად სალვადორ დალი დამდნარ ჯიბის საათებს იყენებს. ერთ-ერთ საათზე აღოღებული ჭიანჭველები სიკვდილისა და გახრწნის სიმბოლოებია, კლდის ქარაფები და ლოდები (რომლებიც დალის მშობლიური კატალონიის პეიზაჟია) ცხოვრების მძიმე რეალობას განასახიერებს, იქვე დაგდებული უზარმაზარი, საზარელი სახე კი თავად მხატვრის პროფილია. სალვადორ დალიმ შეგნებულად გადმოსცა ეს ფანტასტიკური სცენა გასაოცარი სიზუსტითა და სიცხადით. ის თავის ნამუშევრებს სიზმრის ხელით დახატულ ფოტოებს უწოდებდა, თუმცა, არასდროს ხსნიდა მათ რეალურ შინაარსს. როდესაც ერთხელ სთხოვეს, კომენტარი გაეკეთებინა, მან უპასუხა, სინამდვილეში ეს კამამბერის ყველია, რომელიც მზეზე დნება. თ. ჯაფარიძე, მხატვრობა — ილუსტრირებული ისტორია თბ. 2014